|  |  |
| --- | --- |
|  07.10.2025 | nr 16 |

**MINISTRI MÄÄRUS**

**Justiitsministri 29. novembri 2000. a määruse nr 57 „Vanglakomisjoni põhimäärus“ muutmine**

Määrus kehtestatakse vangistusseaduse § 108 lõike 3 alusel.

Justiitsministri 29. novembri 2000. a määruses nr 57 „Vanglakomisjoni põhimäärus“ tehakse järgmised muudatused:

**1)** paragrahv 1 sõnastatakse järgmiselt:

„**§ 1. Vanglakomisjoni eesmärk ja põhiülesanne**

Vanglakomisjoni eesmärk on teha üldsuse kontrolli vangla üle. Vanglakomisjoni põhiülesanne on toetada vangla direktorit vangistuse täideviimisel ja kinnipeetavate taasühiskonnastamisel, pakkudes vanglavälist vaatenurka. Vanglakomisjon võib esitada vangla direktorile kirjalikult või elektrooniliselt ettepanekuid ja soovitusi.“;

**2)** paragrahv 2 tunnistatakse kehtetuks;

**3)** määruse 11. peatükk tunnistatakse kehtetuks;

**4)** paragrahvi 3 lõiked 1 ja 2 sõnastatakse järgmiselt:

„(1) Vanglakomisjoni võib kuuluda viis kuni kümme liiget.

(2) Võimaluse korral nimetatakse vanglakomisjoni koosseisu üks kohaliku omavalitsuse volikogu liige, üks vaimulik Eestis registreeritud kirikust või koguduste liidust, üks sotsiaalse rehabilitatsiooniga tegeleva mittetulundusühingu liige ja üks lastekaitse spetsialist. Koosseisu liikmete valimisel arvestatakse võimaluse korral soolist tasakaalu.“;

**5)** paragrahvi 3 lõige 3 tunnistatakse kehtetuks;

**6)** määrust täiendatakse §-ga 31 järgmises sõnastuses:

„**§ 31. Vanglakomisjoni liikme valimine**

Vanglakomisjoni liikme leidmiseks korraldab vanglateenistus avaliku konkursi.“;

**7)** paragrahvi 4 lõige 1 sõnastatakse järgmiselt:

„(1) Isiku nimetab vanglakomisjoni liikmeks justiits- ja digiminister käskkirjaga isiku või teda esindava organisatsiooni kirjaliku või elektroonilise taotluse alusel.“;

**8)** paragrahvi 4 täiendatakse lõikega 3 järgmises sõnastuses:

„(3) Vanglakomisjoni liikmete nimed avalikustatakse vanglateenistuse veebilehel. Vanglateenistus teeb vanglakomisjoni liikmete nimed kinnipeetavatele teatavaks ja selgitab õigust pöörduda avaldusega vanglakomisjoni poole.“;

**9)** paragrahvi 6 lõige 1 sõnastatakse järgmiselt:

„(1) Vanglakomisjoni koosseis nimetatakse ametisse neljaks aastaks. Isiku võib vanglakomisjoni liikmeks nimetada vanglakomisjoni kaheks järjestikuseks tegevusajaks.“;

**10)** paragrahvi 6 lõiked 2 ja 3 tunnistatakse kehtetuks;

**11)** paragrahvi 7 lõike 1 sissejuhatavas lauseosas ja lõikes 2 asendatakse sõna „justiitsminister“ sõnadega „justiits- ja digiminister“;

**12)** paragrahvi 7 lõike 1 punktis 4 asendatakse sõna „vanglakomisjoni“ sõnaga „vanglateenistuse“;

**13)** paragrahvi 7 lõiget 1 täiendatakse punktiga 41 järgmises sõnastuses:

„41) huvide konflikti korral;“;

**14)** paragrahv 8 tunnistatakse kehtetuks;

**15)** paragrahvi 9 tekst sõnastatakse järgmiselt:

„(1) Vanglakomisjon toetab vangla direktorit vanglale seatud eesmärkidest tulenevate muudatuste planeerimisel ja elluviimisel.

(2) Vanglakomisjon lahendab oma pädevuse piires kinnipeetavate suulisi ja kirjalikke avaldusi.

(3) Vanglakomisjon esitab vangla direktorile kirjalikult või elektrooniliselt oma ettepanekud ja soovitused kinnipeetavate vangistuse täideviimist ja taasühiskonnastamist toetavate tegevuste kvaliteedi ja mõju kohta.“;

**16)** paragrahv 10 sõnastatakse järgmiselt:

„**§ 10. Vanglakomisjoni liikme õigused**

Vanglakomisjoni liikmel on õigus:

1) viibida oma ülesannete täitmiseks vangla ruumides ja territooriumil igal ajal ning suhelda nii kinnipeetavate kui ka vanglateenistujatega;

2) saada vangla direktorilt oma ülesannete täitmiseks vajalikke dokumente ja andmeid, välja arvatud eriliiki isikuandmeid ning andmeid, mis sisaldavad riigisaladust;

3) vangla direktori nõusolekul kutsuda vanglateenistuja osalema vanglakomisjoni istungil ja tegema vajaduse korral oma tööst vanglakomisjonile ettekande;

4) komisjoni istungitel ja vanglas käikudel kohtuda kinnipeetavaga, soovi korral vanglaametniku juuresolekuta.“;

**17)** paragrahv 11 tunnistatakse kehtetuks;

**18)** määruse 4. peatükk tunnistatakse kehtetuks;

**19)** määruse 5. peatüki pealkiri sõnastatakse järgmiselt:

„**5. peatükk**

**VANGLAKOMISJONI TÖÖKORRALDUS JA ARUANDLUS**“;

**20)** paragrahvi 16 tekst sõnastatakse järgmiselt:

„(1) Oma ülesannete täitmiseks teeb vanglakomisjon kontrollvaatlusi vangla territooriumil ja korraldab istungeid.

(2) Istungil arutab vanglakomisjon oma ülesannete käigus esile kerkinud küsimusi ja probleeme ning teeb vangla direktorile ettepanekuid nende lahendamiseks. Vanglakomisjon on otsustusvõimeline, kui istungist võtab osa üle poole komisjoni liikmetest.

(3) Vanglakomisjon on kohustatud kehtestama oma töökorra eesmärgiga täpsustada tööjaotust, tööülesannete sisu ja nendega seonduvat.“;

**21)** paragrahvid 17–19 tunnistatakse kehtetuks;

**22)** paragrahvi 20 lõikes 3 asendatakse sõna „justiitsministrile“ sõnaga „vanglateenistusele“;

**23)** paragrahvi 20 lõige 4 tunnistatakse kehtetuks;

**24)** paragrahv 21 tunnistatakse kehtetuks;

**25)** paragrahvi 22 lõige 2 sõnastatakse järgmiselt:

„(2) Vangla hüvitab vanglakomisjoni liikme sõidukulud ja katab muud vanglakomisjoni tegevusega seotud varem kokku lepitud kulud.“;

**26)** paragrahvi 22 lõikes 3 asendatakse sõnad „üks kord poolaastas“ sõnadega „ühe kuu jooksul“;

**27)** määrust täiendatakse §-ga 231 järgmises sõnastuses:

„**§ 231. Vanglakomisjoni liikmete volituste pikenemine**

Määruse § 31 jõustumise ajal tegutseva vanglakomisjoni liikme volitused pikenevad kuni vanglakomisjoni uue koosseisu nimetamiseni.“.

*(allkirjastatud digitaalselt)*

Liisa-Ly Pakosta

justiits- ja digiminister

*(allkirjastatud digitaalselt)*

Tiina Uudeberg

kantsler